Zhantas/Cleaned-Kyrgyz_Wikipedia huggingface dataset:
Тони Моррисон

thumb|Тони Моррисон (2008).
Тони Моррисон (англ. Toni Morrison; төрөлгөндөгү аты: Хлоя Арделия Уоффорд; 1931-жыл 18-февраль - 2019) — америкалык жазуучу, редактор, мугалим жана Принстон университетинин ардактуу эс алуудагы профессору.

Моррисон "Белавд" (англ. Beloved) чыгармасы менен 1988-жылы "Пулитцер" жана Америка китеп сыйлыктарын утуп алган. Бул роман 1998-жылы окшош аталыштагы тасмага ылайыкташтырылып тартылган (Опра Уинфри менен Дэнни Гловер ролдорду аткарышкан). Моррисон 1993-жылы адабият боюнча "Нобел" сыйлыгына татыган. 1996-жылы Гуманитардык илимдер боюнча улуттук фонд аны Жефферсон лекциясына тандап алган. Бул АКШнын федералдык өкмөтүнүн гуманитардык илимдер жаатындагы эң жогорку ардактуу сыйлыгы болуп саналат. Американын адабиятына кошкон өзгөчөлөнгөн салымы үчүн ал 1996-жылы Улуттук китеп фондунун медалы менен сыйланган. Моррисон Маргарет Гарнер деп аталган жаңы операга либретто жазып, ал алгачкы жолу 2005-жылы аткарылып чыккан. 2012-жылы 29-майда АКШнын президенти Барак Обама Моррисонго президентик "Азаттык" медалын ыйгарган. 2016-жылы Американын көркөм адабиятындагы жетишкендиктери үчүн ал ПЕН/Саул Беллоу сыйлыгын алган.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Туулгандар 1931-жылы
Эми Тан

thumb|upright|Эми Тан.
Эми Тан (англ. Amy Tan; 1952-жылы 19-февралда туулган) — америкалык жазуучу. Анын чыгармалары эне-кыз мамилелерин жана кытай тектүү америкалык болуу тажрыйбаларын изилдейт. Анын "Шаттык жана оомат клубу" (англ. The Joy Luck Club) романы 1993-жылы режиссер Уэйн Ван тарабынан тасмага ылайыкташтырылган.

 Өмүр таржымалы 

 Чыгармалары 

Тан "Ашкана кудайынын жубайы" (англ. The Kitchen God's Wife), "Жүз купуя сезим" (англ. The Hundred Secret Senses), "Сөөкчүнүн кызы" (англ. The Bonesetter's Daughter), "Балыкты чөгүүдөн куткаруу" (англ. Saving Fish from Drowning) жана "Керемет өрөөнү" (англ. The Valley of Amazement) сыяктуу бир катар романдарды жазган. Ошондой эле ал "Тагдырдын карама-каршысы: Ой жүгүртүү китеби" аттуу нон-фикшн дилбаяндар жыйнагын жазган. Андан тышкары Тан эки балдар китебин жазган. Алар: "Ай айым" (англ. The Moon Lady, 1992) жана "Кытай сиам мышыгы Сагва" (англ. Sagwa, the Chinese Siamese Cat, 1994). Бул чыгарма PBS каналында обого чыккан анимациялык сериалга айланган.

Эмгектери менен бир нече сыйлыктарды утуп алган болсо да Тан "расалык стереотиптер менен бурмалоолорду сактоого тиешеси бар делип, ошондой эле кытай маданий мурасы жөнүндөгү маалыматтарга шилтеме берип атканда одоно жаңылыштык кетиргени" үчүн олуттуу сынга алынган. Анын чыгармаларында кытай маданиятынын көп эле жолу терс сүрөттөлүшүнөн улам айрым жазуучулар менен окумуштуулар Танды кытай эли тууралуу Батыш божомолдору менен сокур ишенимдерине ортомчулук кылуу боюнча күнөөлөшкөн.

 Шилтемелер 

Категория:АКШ жазуучулары
Категория:Туулгандар 1952-жылы
Лора Инглз Уайлдер

thumb|Лора Инглз Уайлдер.
Лора Инглз Уайлдер (англ. Laura Ingalls Wilder; 1867-жыл 7-февраль — 1957-жыл 10-февраль) — америкалык жазуучу болгон. Ал "Прериядагы кичинекей үй" (англ. Little House on the Prairie) балдар сериясы менен таанымал. Анын колонист үй-бүлөдөгү бала кезиндеги окуяларга негизделген чыгарма 1932-жылдан 1943-жылга чейин чыккан.

1970-жылдарда жана 1980-жылдардын башында "Прериядагы кичинекей үй" теле сериалы окшош аталыштагы китептерге үстүртөн негизделип тартылган. Анда Лора Инглздин ролун Мелисса Гилберт аткарып, анын атасы Чарлз Инглздин образын Майкл Лэндон жараткан.

 Өмүр таржымалы 

 Чыгармалары 

 Шилтемелер 
Лора Инглз Уайлдер, Лора}}
Категория:АКШ жазуучулары
Категория:Туулгандар 1867-жылы
Категория:Өлгөндөр 1957-жылы
Ралф Эллисон

thumb|Ралф Эллисон.
Ралф Уолдо Эллисон (англ. Ralph Waldo Ellison; 1913-жыл 1-март — 1994-жыл 16-апрель) — америкалык жазуучу, адабий сынчы жана окумуштуу болгон. Эллисон 1953-жылы Улуттук китеп сыйлыгына татыктуу болгон "Көрүнбөс адам" (англ. Invisible Man) романы менен белгилүү. Ошондой эле ал "Артынан түшүп, аракетке өт" (англ. Shadow and Act, 1964) аттуу саясий, коомдук жана сын-пикир эссе жыйнактарын жана "Аймакка чыгуу" (англ. Going to the Territory, 1986) чыгармасын жазган. The New York Times гезитине ылайык, романдан тышкары мыкты дилбаяндары аны "Американын адабий Парнассындагы кудайларынын арасына" жайгаштырган. Көзү өткөндөн кийин жарык көргөн "19-июнь" (англ. Juneteenth) романы калтырып кеткен көлөмдүү кол жазмаларынан топтоштурулуп басылып чыгарылган.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Туулгандар 1913-жылы
Категория:Өлгөндөр 1994-жылы
Зора Ниэл Хөрстон

thumb|Зора Ниэл Хөрстон.
Зора Ниэл Хөрстон (англ. Zora Neale Hurston; 1891-жыл 7-январь — 1960-жыл 28-январь) — Африка тектүү америкалык роман жана кыскача аңгеме жазуучу, фольклорчу жана антрополог. Ал африка-америка адабиятына кошкон салымы, Американын түштүгүндөгү расалык күрөштү сүрөттөөсү жана Гаитидеги бакшычылык боюнча жүргүзгөн изилдөөлөрү менен таанымал болгон.Zora Neale Hurston Төрт романынын жана жарык көргөн 50дөн ашуун кыскача аңгемелеринин, пьесаларынын, дилбаяндарынын ичинен Хөрстон 1937-жылы чыккан "Алардын көздөрү кудайды караган" (англ. Their Eyes Were Watching God) романы менен белгилүү болгон.

Хөрстон Алабаманын Нотасалга жергесинде туулуп, 1894-жылы үй-бүлөсү менен Флориданын Итонвилл жергесине көчүп барган. Итонвилл анын окуяларынын көпчүлүгүнө чөйрө түзүп берген жана учурда ал жер Хөрстондун урматына жыл сайын уюштурулган Zora! Festival өткөн аймак болуп саналат. Өзүнүн карьерасынын баштарында Хөрстон Барнард коллежинде окуп жүргөн кезде антропологиялык жана этнографиялык изилдөөлөрдү жүргүзгөн. Нью-Йоркто жүргөндө ал Гарлем ренессансынын борбордук жүзүнө айланган. Анын африка-америкалык тажрыйбасынан жана расалык бөлүнүүдөн алынган кыска сатиралары "Жаңы негр жана от!!" (англ. The New Negro and Fire!!) сыяктуу жыйнактарда басылып чыгарылган. Флоридага кайтып баргандан кийин Хөрстон Түндүк Флоридадагы африка тектүү америкалыктардын фольклору туурасында "Качырлар жана адамдар" (англ. Mules and Men, 1935) аттуу адабий антропологиясын жана "Ионанын ашкабак идишиндеги шарап" (англ. Jonah's Gourd Vine, 1934); "Алардын көздөрү кудайды караган" (англ. Their Eyes Were Watching God, 1937); "Тоонун кишиси Муса" (англ. Moses, Man of the Mountain, 1939) аттуу өзүнүн алгачкы үч романын чыгарган. Ошол убакта Ямайка менен Гаитидеги ритуалдар боюнча изилдөөсүн жазып, "Жылкыма айтып кой: Вуду жана Гаити менен Ямайкадагы жашоо" (англ. Tell My Horse: Voodoo and Life in Haiti and Jamaica, 1938) аттуу эмгегин да жарыкка чыгарган.

Хөрстондун чыгармачылыгы африка тектүү америкалыктардын баштан өткөргөн окуяларына жана өзүнүн африка-америкалык аял катары күрөшүнө токтолгон. Анын романдары ондогон жылдар бою адабий дүйнө тарабынан салыштырмалуу түрдө таанылган эмес, бирок жазуучу Алис Уолкердин Ms. журналынын 1975-жылдагы санына "Зора Ниэл Хөрстонду издеп" макаласы жарык көргөндөн кийин кызыгуу кайра жанданган. Хөрстондун 1920-жылдардагы элдик жомоктордун жыйнагы боюнча "Ар бир тил мойнуна алышы керек" (англ. Every Tongue Got to Confess, 2001) кол жазмалары Smithsonian институтунун архивинен табылып, автордун көзү өтүп кеткенден кийин жарыкка чыккан.

 Шилтемелер 

Категория:АКШ жазуучулары
Категория:Туулгандар 1891-жылы
Категория:Өлгөндөр 1960-жылы
Уилсон Роулз

Вудроу Уилсон Роулз (англ. Woodrow Wilson Rawls; 1913-жыл 24-сентябрь — 1984-жыл 16-декабрь) — "Кызыл папоротник өскөн жерде" (англ. Where the Red Fern Grows) жана "Маймылдардын жай мезгили" (англ. Summer of the Monkeys) китептери менен белгилүү амрикалык жазуучу болгон.

 Өмүр таржымалы 

Жаш кези

Роулз он алты жашта болгондо АКШнын экономикасы "Чоң депрессияга" кирип, анын үй-бүлөсү Оклахомадагы үй-жайын таштап Калифорнияга көчүп кетүүгө аргасыз болгон; бирок үй-бүлөнүн унаасы Нью Мексиконун Албукеркесине жакын жерде бузулуп калып, Роулздун атасы жергиликтүү тиш паста фабрикасында жумуш тапкан.

1930 жана 1940-жылдарда өспүрүм кездеги Роулз жыгач уста болуп калып, Түштүк Америкага, Канадага жана Аляскага барган. Ал ошол мезгилде "Кызыл папоротник өскөн жерде" менен катар беш кол жазма даярдап койгон. Роулздун кол жазмаларынын түп нускасында көптөгөн орфографиялык жана грамматикалык каталар болгон жана эч кандай тыныш белгилери коюлган эмес. Ошондуктан ал атасынын устаканасындагы сандыктын ичине кол жазмаларын жашырып койгон.

1950-жылдардын аягында Роулз АКШнын түштүк-батышындагы ракета полигонунда курулуш компаниясында иштеген. Кийинчерээк ал Өзөктүк энергия боюнча комиссия менен келишимдин негизинде иштеш үчүн Айдахо Фоллско жакын жердеги курулуш аймагына которулган. Роулз Муд Лэйкке жакын жерде жыгачтан салынган үйдө жашаган. Ошол жерде иштеп жүргөн кезде Роулз өзүнүн болочок аялы, Өзөктүк энергия боюнча комиссиянын бюджеттик аналитиги Софи Энн Стижинскини жолуктуруп калган. Жубайлар 1958-жылдын 23-августунда баш кошушкан.

 Чыгармалары 

 Шилтемелер 

Категория:АКШ жазуучулары
Категория:Туулгандар 1913-жылы
Категория:Өлгөндөр 1984-жылы
Дэниел Киз

Дэниел Киз (англ. Daniel Keyes; 1927-жыл 9-август — 2014-жыл 15-июнь) — америкалык жазуучу болгон. Ал "Хүго" сыйлыгына татыган аңгемеси жана "Небула" сыйлыгын утуп алган "Элжернонго арналан гүлдөр" (англ. Flowers for Algernon) романы менен таанымал. Кизге 2000-жылы Американын илимий фантастикалык жана фэнтези жазуучуларынын "Ардактуу эс алуудагы жазуучу" наамы берилген.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Илимий фантастика
Категория:Туулгандар 1927-жылы
Категория:Өлгөндөр 2014-жылы
Тим О’Брайен

thumb|upright|Тим О’Брайен (2012).
Уильм Тимоти "Тим" О’Брайен (англ. William Timothy "Tim" O'Brien; 1946-жыл 1-октябрь) — америкалык жазуучу. "Жанында алып жүргөн нерселер" (англ. The Things They Carried, 1990) аттуу фантастикалык чыгармасы менен таанымал. Бул сынчылардын баасына татыган О’Брайендин Ветнам согушунда баштан өткөргөн окуяларынан жаралган кыскача аңгемелерден турган жарым-жартылай автобиографиялык жыйнак. Мындан тышкары, ал Ветнам согушу тууралуу жазылган дагы бир "Каччатонун изинен" (англ. Going After Cacciato, 1978) романы менен белгилүү.

О’Брайен 2003-2004-жылдан бери Техас мамлекеттик университети-Сан Маркосто ар жылы көркөм өнөр багытындагы магистратура программасын жетектеген (мисалы, 2003-2004, 2005-2006, 2007-2008, 2009-2010 жана 2011-2012).

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Туулгандар 1946-жылы
Виржиния Вулф

thumb|Виржиния Вулф (1902).
Аделина Виржиния Вулф (англ. Adeline Virginia Woolf; туулганда Стивен, 1882-жыл 25-январь — 1941-жыл 28-март) — англиялык жазуучу жана жыйырманчы кылымдын алдыңкы модернисттеринин бири болгон. Ал аң сезимдин агымын баяндоо шайманы катары пайдаланган алгачкы инсан болгон. Лондондун Кенсиңтон жергесинде бай үй-бүлөдө жарык дүйнөгө келген Вулф Киңс Коллеж Лондон окуу жайына тапшырган жана аялдардын жогорку билими боюнча алгачкы реформачылар менен таанышкан.

Бала кезинин көпчүлүк бөлүгүн үйдө билим алып өткөргөн Вулф 1900-жылы профессионалдык түрдө жаза башташкан. Согуш ортосундагы мезгилде Вулф Лондондогу адабий коомдо олуттуу орунга ээ болуп, таасирдүү Блумсбери интеллектуалдар тобунда башкы фигурага айланган. Ал 1915-жылы өзүнүн алгачкы "Саякаттан ары" (англ. The Voyage Out) романын жарыкка чыгарган. Аны жолдошу Леонард Вулф экөө негиздеген Hogarth Press басмаканасында чыгарышкан. Анын белгилүү чыгармаларына "Миссис Дэллоуэй" (англ. Mrs Dalloway, 1925), "Маякка сапар" (англ. To the Lighthouse, 1927) жана бир китеп көлөмүндөгү "Кимдир бирөөнүн өз бөлмөсү" (англ. A Room of One's Own) дил баяны кирет. Бул дилбаян "Аял көркөм чыгарма жаза турган болсо анын өзүнүн акчасы жана бөлмөсү болушу керек" деген учкул сөз менен жарык көргөн.

Вулф 1970-жылдардагы феминист сынчылардын башкы темасына айланып, анын эмгектери коомчулуктун көңүлүн бурган жана "феминизмге дем бергени" үчүн кеңири катмардын ой-пикирлерине жем таштаган. Бул анын чыгармаларынын алдын ала билинбеген жагы болуп калган. Анын эмгектери дүйнө жүзү боюнча кеңири окулуп, элүүдөн ашуун тилге которулган. Ал өмүрүнүн акырына чейин психикалык илдеттен жабыр тартып, 1941-жылы 59 жашында сууга боюн таштап, өз өмүрүн кыйган.

 Өмүр таржымалы 

 Чыгармалары 

 Шилтемелер 

Категория:Британия жазуучулары‎
Категория:Туулгандар 1882-жылы
Категория:Өлгөндөр 1941-жылы
Жозе Сарамаго

thumb|Жозе Сарамаго
Жозе де Соза Сарамаго (порт. José de Sousa Saramago; 1922-жыл 16-ноябрь — 2010-жыл 18-июнь) — португалиялык жазуучу жана 1998-жылы Нобелдин адабият боюнча сыйлыгынын ээси болгон. Анын эмгектери — айрымдарын аллегория катары эсептегенге болот — тарыхый окуяларга карата кыйратуучу көз караштарды сунуштап, адамдык факторго басым жасайт. 2003-жылы Харолд Блум Сарамагону "азыркы дүйнөдө жашаган эң таланттуу роман жазуучу" деп сүрөттөгөн жана 2010-жылы аны "Батыш канонунун туруктуу бөлүгү" деп эсептээрин айткан. Ал эми Жеймс Вудс "ал романдарын акылдуу да, сабатсыз да киши катары баяндаганын айтып, анын көркөм чыгармасынын айырмаланган маанайын" мактоого алган.

Португалиянын өзүндө эле Сарамагонун китептери эки миллиондон ашык нуска менен сатылып, чыгармасы 25 тилге которулган. Либеритардык коммунизмдин жактоочусу болгон Сарамаго Католик чиркөөсү, Европа Биримдиги жана Эл аралык валюта фонду сыяктуу институттарды сынга алган. Бир атеист катары ал адамдын абалын жакшыртуунун жолу катары сүйүнү жактаган. 1992-жылы премьер-министр Анибал Каваку Силванын тушундагы Португалия өкмөтү диний жактан кемсинтет деп "Аристеон" сыйлыгынын кыска тизмесинен "Ыйса Машаяктын диний үгүтү" (англ. The Gospel According to Jesus Christ) эмгегин алдырып салган. Өз ишине болгон бийликтин цензурасына ындыны өчкөн Сарамаго Лансароте испан аралына сүргүнгө кетип, 2010-жылы көз жумганга чейин ошол жакта жашаган.

Сарамаго 1992-жылы Лиссабондогу Маданиятты коргоо боюнча улуттук майдандын негиздөөчү мүчөсү болуп, Орхан Памук менен биргеликте Европа жазуучулар парламентин негиздешкен.

 Чыгармалары 
 Сокурлук (роман, 1995)

 Булактар 
Категория:Португалия
Категория:Португалия жазуучулары
Категория:Португал жазуучулары
Категория:Нобель сыйлыгынын лауреаттары‎
Категория:Туулгандар 1922-жылы
Категория:Өлгөндөр 2010-жылы
Луис Сакар

thumb|upright|Луис Сакар.
Луис Сакар (англ. Louis Sachar; 1954-жылы 20-мартта туулган) — балдардын адабий китептерин жараткан америкалык жазуучу. Ал "Жол четиндеги мектеп" (англ. Wayside School) цикли жана "Тешиктер" (англ. Holes) чыгармасы менен таанымал.

"Тешиктер" 1998-жылы жаштар адабияты боюнча Американын улуттук китеп сыйлыгын утуп алып, 1999-жылы "Америка балдар адабиятына кошкон зор салымы" үчүн "Нүбери" медалына ээ болгон. 2012-жылы аталган чыгарма School Library Journal журналынын бардык балдар романдары боюнча жүргүзгөн сурамжылоосунун натыйжасында 6-катарга жайгашкан.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Туулгандар 1954-жылы
Кристофер Паолини

thumb|Кристофер Паолини (2012).
Кристофер Жеймс Паолини (англ. Christopher James Paolini; 1983-жылдын 17-ноябрында Калифорниянын Лос-Анжелесинде туулган) — америкалык жазуучу. Ал "Эрагон" (англ. Eragon), "Элдест" (англ. Eldest), "Брисингр" (англ. Brisingr) жана "Мурас" (англ. Inheritance) китептеринен турган "Мурас айлампасы" (англ. Inheritance Cycle) чыгармасынын автору катары таанымал. Учурда ал биринчи китебин жазган Монтананын Парадис валли жергесинде жашайт.

 Өмүр таржымалы 

Жаш кези

Паолини Калифорниянын Лос-Анжелес жергесинде туулган жана Монтананын Парадис валли аймагында өсүп чоңойгон. Анын үй-бүлөсү ата-энеси Кеннет Паолини менен Талита Паолиниден жана карындашы Ангела Паолиниден турат. Орто мектеп убагында үйдөн билим алган Паолини мектепти 15 жашында Иллинойстогу Лансиң жергесинде жайгашкан Америка сырттан окуу мектеби тарабынан бекитилген сабактар аркылуу бүтүргөн.

 Чыгармалары 

 Шилтемелер 

Категория:АКШ жазуучулары
Категория:Туулгандар 1983-жылы
Скотт Вестерфелд

thumb|upright|Скотт Вестерфелд.
Скотт Дэвид Вестерфелд (англ. Scott David Westerfeld; 1963-жылы 5-майда туулган) — америкалык жазуучу. Ал жаш өспүрүмдөрдүн фантастикалык чыгармаларын жаратат жана "Түрү сууктар" жана "Левиафан" циклдеринин автору катары таанымал.

 Өмүр таржымалы 

 Чыгармалары 

Вестерфелд "Түрү сууктар" сериясы жана анын бутактамасы болгон "Шайдын окуясы" графикалык романы менен белгилүү болгон. Ошондой эле ал "Дүйнөдөн кийиин" (англ. Afterworlds), "Көтөрүлгөн империя" (англ. The Risen Empire) жана "Дүйнөлөрдү өлтүрүү" (англ. The Killing of Worlds) китептерин жазып, алгач "Мурас" деп аталган ошол эле чыгарманын биринчи жана экинчи бөлүмдөрү 2005-жылы Бириккен Падышалыкта "Көтөрүлгөн империя" деген аталыш менен жарык көргөн.

Вестерфелд өз эмгек жолун чоң окурмандар үчүн жазуу менен баштап, бирок жаш өспүрүмдөр адабиятына "Жарым түнчүлөр" (англ. Midnighters) үчилтиги менен өтүп кеткен. Ал Нью Йорк шаарындагы окуяларды чагылдырган төрт жаш өспүрүмдөр романын жазган. Алар: "Түн аскерлери" (англ. Peeps), "Акыркы күндөр" (англ. The Last Days), "Ошентип кечээ" (англ. So Yesterday) жана "Дүйнөдөн кийин". "Акыркы күндөр" "Түн аскерлеринин" уландысы болбогону менен ал бир эле чөйрөдөгү ар кандай каармандардын тобуна окурмандарды жетелейт. "Ошентип кечээ" бул романдар менен байланышы жок, бирок ал да Нью Йорк шаарындагы окуяларды чагылдыркандыктан алар менен чогуу бир топко киргизилген.

 Шилтемелер 

Категория:АКШ жазуучулары
Категория:Туулгандар 1963-жылы
Гэйл Карсон Левин

thumb|Гэйл Карсон Левин.
Гэйл Карсон Левин (англ. Gail Carson Levine; 1947-жылдын 17-сентябрында туулган) — америкалык жазуучу. Ал жаш өспүрүмдөр үчүн китептерди жазат. Анын "Сыйкырланган Элла" (англ. Ella Enchanted) аттуу биринчи романы 1998-жылы "Нүберинин" ардак сыйлыгына татыган.

 Өмүр таржымалы 

Левин Нью-Йорк шаарында чоңоюп өскөн. Ал өзүнүн чыгармачылык жөндөмү үчүн ата-энеси себепкер деп эсептейт. Анын атасы көркөм студияга ээлик кылса, апасы мугалим болуп, окуучулар үчүн пьесаларды жазган. Атасынын жетимдер үйүндө өткөн балалыгы ага "Түн ичинде Дэйв" (англ. Dave at Night) аңгемесин жазууга эргүү берген. Анын беш жаш улуу эжеси Рани сүрөтчү болуп калган.

Бала кезинде Левин аябай берилип окуган; анын сүйүктүү китеби Жеймс Мэтү Барринин "Питер Пэн" (англ. Peter Pan) китеби болгон жана ал Луиза Мэй Олкотт менен Лүси Мод Монтгомеринин чыгармаларын да ырахаттануу менен окуган. Алгач актриса жана сүрөтчү болгусу келген Левин актердукка кызыгуусу тараганга чейин театрдагы топторго катышып жүргөн.

1967-жылы ал Дэвид Левинге турмушка чыккан. Ал Нью-Йорктогу Сити коллежде философия боюнча билим алып, 1969-жылы бакалавр даражасына ээ болгон. Ал өмүрүнүн кийинки 27 жылын Нью-Йорк штатынын өкмөтүндө иштеп өткөргөн. Ал жерде адамдарга жумуш табууга жардам берип, негизинен коомдук камсыздандыруу адиси болуп эмгектенген. Ошондой эле анын Регги аттуу эрделтерери бар.

 Чыгармалары 

 Шилтемелер 

Категория:АКШ жазуучулары
Категория:Туулгандар 1947-жылы
Кэтрин Патерсон

thumb|Katherine Paterson (2011)

Кэтрин Уолмендорф Патерсон (англ. Katherine Womeldorf Paterson; 1932-жылдын 31-октябрында туулган) — балдарга арналган романдары менен таанымал Кытайда туулган америкалык жазуучу. 1975-1980-жылдарда жазылган төрт китеби менен ал эки "Нүбери" медалын жана эки Улуттук китеп сыйлыгын утуп алган. Ал эки ири эл аралык сыйлык утуп алган үч адамдын бири болуп саналат; "балдар адабиятына көпкө чейин кошкон салымы үчүн" ал 1998-жылы эки жылда бир берилген Ханс Кристиан Андерсендин сыйлыгына татыктуу болгон жана 2006-жылы "балдардын жана чоң окурмандардын адабиятына кошкон кеңири салымы үчүн" ал Швед көркөм кеңешинин Астрид Линдгрен мемориал сыйлыгын утуп алган. Бул балдар адабиятындагы эң чоң акчалай сыйлык болуп эсептелет. Ошондой эле жараткан эмгектеринин көлөмү үчүн ал 2007-жылы Нүштат балдар адабияты сыйлыгына жана 2013-жылы Америка китепкана бирикмесинин Лаура Инголлс Уайлдер медалына ээ болгон. Ал 2010 жана 2011-жылдары кызмат кылган АКШнын Жаштар адабияты улуттук элчиси болгон.

 Өмүр таржымалы 

 Чыгармалары 
 Терабатиянын көпүрөсү (1978)

 Шилтемелер 

Категория:АКШ жазуучулары
Категория:Туулгандар 1932-жылы
Лори Холс Андерсон

thumb|Лори Холс Андерсон.
Лори Холс Андерсон (англ. Laurie Halse Anderson; 1961-жылдын 23-октябрында туулган) — балдарга жана жаш өспүрүмдөргө арналган романдары менен белгилүү америкалык жазуучу. Ал жаштарга арналган китептери менен кошкон салымы үчүн 2007-жылы Америка китепкана бирикмеси тарабынан "Маргарет Эдвардс" сыйлыгын алган.

Ал 1999-жылы жарыкка чыккан "Сүйлө" (англ. Speak) романы менен таанылган.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Туулгандар 1961-жылы
Кристин Кашор

thumb|upright|Кристин Кашор (2012).
Кристин Кашор (англ. Kristin Cashore; 1976-жылы туулган) — америкалык фэнтези жазуучу. Ал Пенсилваниянын айыл жеринде өскөн, төрт баланын экинчиси. Анын дебюттук "Шык менен сыйлангандар" (англ. Graceling) романы 2008-жылдын октябрында жарык көргөн. Китеп "Андре Нортон" жана "Уилям С. Моррис" сыйлыктарына көрсөтүлгөн жана 1000ден ашуун китепкананын текчелеринен орун алган. Ал эми "От" (англ. Fire) аттуу экинчи китеби 2009-жылдын октябрь айында чыгып, "Шык менен сыйлангандардын" башталышы сыяктуу коштомо китеп деп сүрөттөлөт. Анын "Кочкул көк" (англ. Bitterblue) аттуу үчүнчү китеби 2012-жылы 1-майда жарык көргөн. Бардык үч китеп "Шык менен сыйлангандар" дүйнөсүндөгү циклдин бөлүмдөрү болгон.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Туулгандар 1976-жылы
Бекка Фитцпатрик

thumb|upright|Бекка Фитцпатрик (2014).
Бекка Фитцпатрик (англ. Becca Fitzpatrick; 1979-жыл 3-февралда туулган) — америкалык жазуучу. Ал New York Times гезитинин бестселлери "Өтө купуя" (англ. Hush, Hush) чыгармасы менен белгилүү.

Небрасканын Норс Плэйтт жергесинде өсүп чоңойгон Фитцпатрик Бригам Яң университетинде жамаат саламаттыгы багытында билим алып, 2001-жылы апрелде бүтүргөн. Андан кийин катчы, мугалим жана Проводогу алтернативдик орто мектепте бухгалтер болуп иштеген.

2003-жылдын февраль айында күйөөсү аны 24-туулган күнүндө жазуучулук боюнча курска жаздырган. Фитцпатрик ошол курста "Өтө купуя" чыгармасын жаза баштаган.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Туулгандар 1979-жылы
Корнелия Функе

thumb|Корнелия Функе (2023).
Корнелия Мария Функе (нем. Cornelia Maria Funke) — балдар көркөм чыгармаларын жараткан германиялык жазуучу. Ал Түндүк Рейн-Вестфалиядагы Дорстен жергесинде 1958-жылы 10-декабрда туулган. Функе 2004-2008-жылдары басылып чыккан "Сыя жүрөк" (англ. Inkheart) үчилтигин менен белгилүү. Анын китептеринин көбү учурда англис тилине которулуп жатат. Анын чыгармалары негизинен фэнтези жана укмуштуу окуялар жанрларына кирет. Учурда ал Калифорниянын Беверли Хиллс жергесинде жашайт.

Дүйнө жүзү боюнча Функенин китептери 20 миллиондон ашуун нускада сатылган.

 Өмүр таржымалы 

 Чыгармалары 
 Сыя жүрөк үчилтиги

 Булактар 

Категория:Немис жазуучулары
Категория:Туулгандар 1958-жылы
Эмил Золя

thumb|upright|Эмил Золя (1902).
Эмил Эдуард Чарлз Энтони Золя (фран. Émile Édouard Charles Antoine Zola; 1840-жыл 2 апрель — 1902-жыл 29-сентябрь) — франциялык жазуучу, драматург, журналист, натурализм адабий мектебинин белгилүү ишмери жана театралдык натурализмдин өнүгүшүнө маанилүү салым кошкон инсан болгон. Ал Франциянын саясий либералдашуусунда жана белгилүү "Мен айыптайм" деген башкы аталыш менен гезитте жалган айыпталып, күнөөлүү деп табылган аскердик офицер Алфред Дрейфусту актоодо башкы фигура болгон. Золя 1901 жана 1902-жылдары адабият боюнча Нобел сыйлыгына эки жолу көрсөтүлгөн.

 Өмүр таржымалы 

 Чыгармалары 
 Жерминаль (роман, 1885)

 Шилтемелер 

Категория:Франция жазуучулары‎
Категория:Драматургдар
Категория:Журналисттер
Категория:Туулгандар 1840-жылы
Категория:Өлгөндөр 1902-жылы